Sharm el-Sheikh

Dinas yn yr Aifft yw Sharm el-Sheikh. Fe'i lleolir ar flaen deheuol gorynys Sinai, ar arfordir y Môr Coch yn y man lle mae'n rhannu i ffurfio Gwlff Suez a Gwlff Aqaba. Tref bysgota a chanolfan filwrol oedd y ddinas gynt ond mae bellach yn ganolfan fasnachol ac yn gyrchfan dwristaidd bwysig, gyda phorthladd, maes awyr rhyngwladol, gwestai gwyliau a chanolfannau cynadledda. Yn 2023 roedd gan y ddinas boblogaeth amcangyfrifedig o 13,616.